চুনারুঘাট প্রতিনিধি ॥ হবিগঞ্জ জেলার বিভিন্ন বালু মহাল নিয়ে চলছে নানামুখী কারসাজি। সরকারের রাজস্ব ফাঁিক দেয়ার লক্ষে অনেকে নিয়েছেন আইনি আশ্রয়। আর এ সুযোগে টাকা না দিয়েই বালু উত্তোলন করে লাখ লাখ টাকা কামাই করছেন। ফলে সরকার বিপুল পরিমান রাজস্ব থেকে বঞ্চিত হওয়ার আশংকা দেখা দিয়েছে। সূত্রে প্রকাশ সুতাং নদীর তিনটি অংশে জেলা প্রশাসন ১৪২০ বাংলার ১লা বৈশাখ থেকে ৩০ চৈত্র পর্যন্ত এক বছরের জন্য ইজারা আহবান করলে মোঃ ইব্রাহিম (ক অংশ), মোঃ জিতু মিয়া (খ ও গ অংশ) বালু উত্তোলনের ইজারা প্রাপ্ত হন। উল্লেখিত তিনটি মহাল থেকে সরকার রাজস্ব পায় ২ কোটি ৪ লাখ ৭৭ হাজার ৬শ টাকা। ৩০ চৈত্র মেয়াদ শেষ হয়ে গেলে ইজারাদার ইব্রাহিম ও ...